钦定古今图书集成/明伦汇编/闺媛典/第296卷 > 皇清二十九 > 李芳妻赵氏〈妇楚氏附〉
## 钦定古今图书集成/明伦汇编/闺媛典/第296卷 > 皇清二十九 > 李芳妻赵氏〈妇楚氏附〉

按《济南府志》：“赵氏，肥城人，李芳妻。年十六，芳殁，氏号泣欲死，翁姑以其有身，劝止。逾数月，生子名邦用，教成补增广生。娶楚氏二年，邦用亡，楚亦遗孕，生子维熊。赵与楚纺绩自给，孤苦万状。维熊年二十四又夭，楚亦没，赵年逾七十，茕茕孑立。邑令旌之。”